
A BALLA FAIPARI KFT. „f.a.” 5085 RÁKÓCZIFALVA, 
SZENT LÁSZLÓ király út 22. sz. ALATTI INGATLANÁNAK ISMERTETÉSE
I.- AZ ISMERTETŐ TRTALMA
-A tulajdonos, a Cg.16-09-012731 cégjegyzékszámú Balla Faipari Korlátolt Felelősségű Társaság „f.a.” (székhelye: 5085 Rákóczifalva, Szent László kir út 22.) értékesítésre szánja a címben jelzett ingatlanát. A BALLA KFT. „f.a.” teljes jogú képviseletével megbízott felszámoló szervezet, a szegedi DUEL-CORP ZRT.
II. ÁLTALÁNOS ISMERTETÉS:
Fekvése:

-Rákóczifalva a Tisza bal partján Szolnoktól délre, a Tisza folyótól távolabb fekszik. Északon Szolnok, keleten Kengyel, délen Rákócziújfalu a szomszédja.

Megközelítése:

-A Szolnokot Kunszentmártonnal összekötő 442-es számú főúton.

–Az ingatlan a település központja közelében található, a községen áthaladó 442. helyközi szakasza (belterületen Szent László kir. út) mellett, a helyi, és a helyközi úthálózathoz jó kapcsolattal rendelkezik. Alapellátást szolgáló üzletek, és tömegközlekedési járművek megállói mintegy 100m-es körzetben találhatók. Közvetlen környezetében lakóépületek, intézmények, és kereskedelmi ingatlanok találhatók.
A TELEPHELY ADOTTSÁGAI:

-A vizsgált ingatlan eredetileg a múlt század ’90-es éveinek elején épült, valószínűleg egy lakóingatlan telkén, eredetileg is a jelenlegi, asztalos ipari tevékenység céljainak megfelelő kialakításokkal. Jelenlegi kialakításait, jellemzőit folyamatos átépítések-fejlesztések során nyerte el. A szabályos téglalap alakú telken lévő felépítménye az északi építőmezsgye közelében, előkertes kialakítással helyezkedik el. A telek udvara többé-kevésbé rendezett, elkerítését az utcafronton fa szerkezetes kerítés, és kapuzat, déli telekmezsgyéjén részben a szomszédos ingatlan felépítménye, egyéb telekhatárain deszkakerítés, és faoszlopokon rögzített és drótfonat szolgálja, udvarát döntő részben murva fedi, mintegy 20 m2-es betonjárda is készült.

A telephely telkének fő jellemzője a közepes beépítettség, és a kielégítő közműellátottság.

-A helyszíni szemle alapján vélelmezhető, hogy a jogi telekhatár, és a kerítések nyomvonala nem fedi egymást, ennek kontrolálása geodéta bevonásával célszerű lehet!

KÖZMŰELLÁTOTTSÁG, INFRASTRUKTÚRA:

-Az ingatlan önállóan mért három fázisú elektromos áram, a vezetékes ivóvízellátás ellátásának, illetőleg a vezetékes gáz ellátás mérése főmérőn keresztül történik, a szennyvíz kommunális kapcsolata kiépített.

AZ INGATLAN NYILVÁNTARTÁS ADATAI:

Az ingatlan címe
: 5085 Rákóczifalva, Szent László király út 22. sz. sz.
Helyrajzi száma
: 1 484
Telekméret 
: 2 162 m2

Az ingatlan jellege
: Kivett, műhely és szín
Tulajdonosok
: Balla Faipari KFT. „f.a.”


  5085 Rákóczifalva, Szent László király út 22. sz.
A FELÉPÍTMÉNY ISMERTETÉSE

A. jelű MŰHELY ÉPÜLET:
■Az északi építő mezsgyétől mintegy 3 m-re, azzal párhuzamos hossztengellyel szabadonálló építésmóddal megépült, nyeregtetős lefedéssel, és hagyományos építészeti megoldásokkal készült egyszintes épület. Az utcai traktuson az iroda, szociális helyiségcsoport, ennek folytatásában a kettős tagolású műhely készült el. Az épület délnyugati végfalához korábban kapcsolód műhely épület korábban leégett, jelenleg annak aljzata szabadtéri tárolóként hasznosul. A főépület eredeti építési idejére, az alkalmazott építőanyag, és technológia, valamint a műszaki állapot alapján következtetünk, mintegy 22-24 évben valószínűsítjük.

■ Az főszerkezete ép, kisebb eredeti kivitelezési hibákból és karbantartási hiányosságokból eredő meghibásodások (falnedvesedés, kisebb leázásnyomok stb.) tapasztalhatók. A felépítmény hőtechnikai adottságai korszerűtlenek.

■Az ingatlant, a szemle időpontjában bérlő használta.

ÉPÜLETSZERKEZETE:

	Falazata:
	Beton sáv alapokon hordott vakolt, festett tégla falazat.

	Födéme:
	A hőszigetelt tetőszerkezet (úgynevezett koporsó födém) az iroda, szociális helyiségek felett fedő állmennyezet.

	Tetőszerkezete:
	Ácsolt fagerenda, cserép.

	Csapadékvíz elvezetés:
	Horganyzott esőcsatornákkal megoldott.

	Nyílászáróinak anyaga:
	Fa, a külső hőszigetelt üvegezéssel.

	Gépészeti felszereltség:
	Ipari elektromos áram, vezetékes víz, és gázellátás csatlakozik.

A szennyvíz a települési hálózatba folyik.

	Fűtése:
	Fali gázkazánnal, vegyes tüzelésű kazánnal, és egy egyedi gyártású puffertartállyal kiegészült melegvizes központi fűtés rendszer.

	Használati meleg vízellátása:
	Villanybojler szolgáltat melegvizet.

	Az építmény állaga:
	Felújító, karbantartó, állagmegóvó munkálatokat igényel.

	Párkány, és gerincmagassága:
	24,2 - 6 m

	Használhatósága:
	75 %


  HELYISÉGEI:

	
	Helyiség megnevezés
	Burkolatok
	
	

	1
	Előtér
	simított beton
	2,11
	m2

	2
	Iroda
	padlókerámia
	4,09
	m2

	3
	Öltöző
	padlókerámia
	9,67
	m2

	4
	Közlekedő
	padlókerámia
	1,79
	m2

	5
	Zuhanyzó+fűtő helyiség
	padlókerámia
	8,36
	m2

	6
	Wc
	padlókerámia
	1,49
	m2

	7
	Műhely
	simított beton
	69,98
	m2

	8
	Műhely
	simított beton
	33,93
	m2

	8
	Kazán helyiség
	simított beton
	3,00
	m2

	
	Összesen:
	
	134,42
	m2

